הוועדה המשותפת לתקציב הכנסת, כנסת 16, פרוטוקול מספר 6, 2003-12-24 10:00

רוני בר-און: אני מתכבד לפתוח את ישיבת הוועדה המשותפת לוועדת הכנסת וועדת הכספים.

רוני בר-און: על סדר היום – הצעת תקציב הכנסת לשנת 2004.

רוני בר-און: תודה רבה אדוני יושב-ראש הכנסת שהצטרפת אלינו.

רוני בר-און: חשב הכנסת, תציג בבקשה את התקציב.

אבי לוי: לפניכם הצעת תקציב שנעשתה בשני נתיבים: נתיב אחד – תקציב שלוקח את הפרמטרים של 2003 ומכניס אותם לתוך 2004, כלומר אילולא היה שינוי למשל במספר חברי הכנסת - -

דני יתום: מה מקדם ההעברה?

רוני בר-און: חלקי 81 כפול 94.

דני יתום: זאת תשובה לא מקצועית, זה לא מקדם ההעברה.

דני יתום: מקדם ההעברה זה מקדם העברה שהאוצר מגדיר, מה צריכה להיות המכפלה כדי שהעלויות תהיינה במונחים ריאליים, לא לפי חברי כנסת.

דוד לב: מדד ושער חליפין.

דני יתום: אתה לוקח נניח 1,000 שקל ב-2003 ורוצה לתרגם אותם ל-2004 - זה יוצא 1,050 שקל.

ראובן ריבלין: פה יש לך אלמנטים נוספים, למשל ב-2003 אנחנו התייחסנו ל-85 חברי כנסת.

דני יתום: לא, זאת שאלה אחרת.

ראובן ריבלין: אתה כעת מדבר רק על מקדם ההעברה.

דני יתום: כי בדרך כלל מקדם ההעברה הוא לא בדיוק ההערכה של האינפלציה, אלא הוא מעבר לזה או מתחת לזה – כל מיני תרגילים שהאוצר עושה על מנת להבטיח שההיקף התקציבי לא יהיה גדול מדי.

אבי לוי: המקדמים של משרד האוצר לגבי המדד זה אפס.

אבי לוי: לגבי שכר עבודה, מביאים בחשבון את הנושא של עידוד צמיחה.

אבי לוי: יש סדר גודל ממוצע של 4.2%.

אבי לוי: למעשה, אין לנו תקציב דולרי – ברובו הוא שקלי – אבל בדולרי יש איזשהו מקדם של כ-8% שצריך לקחת בחשבון, כי תעריף שער הדולר היה גבוה יותר בתקציב בשנה שעברה לעומת מצבו היום.

אבי לוי: אבל אם אני לוקח את הפרמטרים שבגללם נאלצנו לקחת תקציב מיוחד, הרי שאנחנו יורדים ב-4% לעומת שנה שעברה בתקציב השוטף הרגיל.

אבי לוי: אני פירטתי את התוספות בסעיף 2 בעמוד הראשון של שינויים ומגמות.

אבי לוי: יש שם כ-11.7 מיליון שקלים כתוצאה מזה שמספר חברי הכנסת המתוקצב היום הוא 94 לעומת 81, כלומר 13 חברי כנסת נוספים שהם בתקציב הכנסת, ואגב זה כמובן נגרע מתקציב משרד ראש הממשלה, כחוק כלים שלובים.

דני יתום: משק סגור.

אבי לוי: אחר כך פירטתי מספר נושאים שהשנה אנחנו מוסיפים כתוצאה מחקיקה, כמו ההשתתפות בהוצאות משפטיות לחברי כנסת על סך שני מיליון שקלים ויחידת אבטחת חברי כנסת על סך ארבעה מיליון שקלים.

יולי יואל אדלשטיין: כל זה תחזיות בעצם.

רוני בר-און: חלק תחזית וחלק מוצהר, למשל יש תיק אחד שעכשיו נידון בעניין הזה של השתתפות בהוצאות משפטיות.

רוני בר-און: לגבי אבטחה – יש חברי כנסת שכן מאובטחים, יש כאלה שיהיו מאובטחים ויש כאלה שתרד מהם האבטחה.

אנה שניידר: חבר הכנסת לשעבר גוטמן.

רוני בר-און: הוא היה בכנסת ה-15?

אנה שניידר: ההליך המשפטי היה, הוא נופל בקריטריונים.

ראובן ריבלין: כולם יביאו לנו חוקים כפטריות אחרי הגשם, בהתחלה אתה אומר חבר כנסת, אחר כך עד מתי נמשכו הדיונים, ועכשיו יגישו ערעורים.

רוני בר-און: בני שליטא.

אנה שניידר: מדובר גם בחבר הכנסת אליעזר צ'יטה כהן.

רוני בר-און: אז למה אתם מתלוננים שאנחנו מורידים חסינות?

רוני בר-און: אנחנו חוסכים כסף לכנסת.

רוני בר-און: ..

רוני בר-און: אתה יודע כמה יכול לעלות כזה עורך דין כמו וינרוט?

ראובן ריבלין: אני לא יודע אם אנחנו לא נשלם.

דני יתום: כמה הוא עלה עד עכשיו?

יולי יואל אדלשטיין: אתה לא רוצה לדעת, דני יתום.

דני יתום: כי הכנסת הולכת לשלם את זה כנראה.

אבי לוי: אנחנו הגדלנו את סעיף הרזרבה בכחמישה מיליון שקלים.

אבי לוי: אגב, זו היתה הנחיה של האוצר לכל משרדי הממשלה.

דני יתום: הרזרבה תעמוד בכל התקציבים על 4.88%?

אבי לוי: היא תעלה מ-3% ל-5%, אז קבענו מספר עגול ולכן זה יצא 4.88%.

אבי לוי: בדרך כלל, עד 5% זה תקציב הרזרבה.

אבי לוי: בדרך כלל הוא 3% כל שנה.

אבי לוי: יש כמובן מיליון שקל לחניון החדש, ונכנס נושא חוק ערוץ הכנסת.

אבי לוי: בסך הכל מדובר על 32 מיליון שקלים תוספת שנובעת מכל הסעיפים שפירטתי.

אבי לוי: קיצוצים – סעיף הקשר לציבור יקוצץ בכ-20%, וזה עדיין טעון אישור ועדת הכנסת.

ראובן ריבלין: ועדת גרונאו וועדת הכנסת.

אבי לוי: יש כמובן קיצוץ די משמעותי של כ-4.5% בפעולות בכלל ובתפעול.

אבי לוי: אני פירטתי כאן קשרי חוץ, השתלמויות, אמרכלות, שיפוצים, שירותים מקצועיים – כ-17%, וזה כמובן מפורט בהצעת התקציב עצמה.

אבי לוי: נושא ה-מ.מ.מ גם עובר רה-ארגון.

אבי לוי: פרט לזה שהוא הפך להיות חלק אינטגרלי של המערך הארגוני של הכנסת.

אבי לוי: אנחנו נערכים גם לקראת הקמת אגף חדש למידע, שיכיל בתוכו גם פונקציות אחרות, כמו: ספרייה, ארכיון, דברי הכנסת.

אבי לוי: יש כמובן ליושב ראש הכנסת תוכנית לצמצם את מספר הוועדות.

אבי לוי: אני משער שזה יבוא לידי ביטוי לקראת אוקטובר.

רוני בר-און: בעניין הוועדות הסטטוטוריות, נדמה לי שהמגמה היא לא להחיל את זה בכנסת השש-עשרה.

ראובן ריבלין: הוועדות הסטטוטוריות נשארות.

רוני בר-און: גם אם נחליט לגעת בוועדות הסטטוטוריות, לא ניגע בהן אלא מהכנסת השבע-עשרה.

ראובן ריבלין: אם נחליט זאת הפעם – זה יחול בכנסת השבע-עשרה, אבל בוודאי לגבי הוועדות האחרות.

רוני בר-און: בוודאי, ועדות חקירה שנמשכות בלי סוף, אף אחד כבר לא זוכר לשם מה הוקמו.

ראובן ריבלין: וגם ועדות שהן לא סטטוטוריות, ועדה למניעת נגע הסמים.

אנה שניידר: דיברנו על נובמבר 2004.

ראובן ריבלין: בוודאי, זו תהיה המלצתי.

רוני בר-און: האם העניין הזה נלקח כבר בחשבון?

אבי לוי: לא.

רוני בר-און: בסדר, אז מקסימום נחסוך בשנה הבאה.

אבי לוי: תוקם יחידה לאבטחת חברי כנסת, אבטחת אישים.

אבי לוי: עלות הקמת היחידה כארבעה מיליון שקלים.

רוני בר-און: זה רק הקמה, או גם הקמה וגם תפעול?

אבי לוי: הקמה וגם תפעול.

אבי לוי: נושא תקציב הפיתוח ובניית אגף קדמה, הלשכות לחברי הכנסת.

רוני בר-און: מי נתן את השם הזה?

רוני בר-און: האם אתם יודעים שיש בית סוהר בשם קדמה?

אבי לוי: האגף הדרומי הוא נגבה.

ראובן ריבלין: אבל פניו פני מזרח.

אבי לוי: תקציב ההרשאה להתחייב לאגף חדש גם הוא עודכן.

אבי לוי: תקציב ההרשאה להתחייב נמצא בעמוד האחרון של הצעת התקציב, בשורה 93.

אבי לוי: זה עדכון, החישוב של המע"מ – צריך לעשות אותו לפי ערכים נומינליים, ולכן זה עודכן.

אבי לוי: גם לקחנו בחשבון צפי של עד 10% גידול בעלויות הבנייה.

אבי לוי: זה בדרך כלל השיעור שמקובל, בעיקר בפרויקט מהסוג הזה של ה-BOT, שאין בו ממש הגדרות מדויקות כמו בפרויקט רגיל, אלא באופן מאוד כללי, וכמובן תוך כדי הפעילות ותוך כדי התקדמות העבודה.

דני יתום: ההרשאה להתחייב אושרה על-ידי האוצר?

אבי לוי: ההרשאה להתחייב צריכה להיות מאושרת פה.

דני יתום: הבנתי, ואז להיות מועברת.

אבי לוי: הרשאה נוספת להתחייב, חוזה של התחזוקה – אגב, יש עם היזם שני חוזים: הקמה ובנייה, ועל זה יש תוספת של 55 מיליון שקל; אבל יש גם חוזה תחזוקה עם אותו קבלן, והיה שיקול דעת האם לעשות על זה הרשאה להתחייב, כי מדובר בתחזוקה.

אבי לוי: בבניין הקיים אין לנו התחייבות לטווח ארוך לתחזק את הבניין.

דני יתום: לכמה שנים זה קדימה?

אבי לוי: ל-25 שנה.

ראובן ריבלין: זה ה-PFI.

אבי לוי: על כן היה שיקול דעת להכניס את הסעיף הזה גם כהרשאה להתחייב במה שנוגע להחזקה – זה כ-300 מיליון שקל, כמובן ל-25 שנה.

ראובן ריבלין: PFI פחות מ-25 שנה לא היה יכול - -

דני יתום: בעיקר BOT, כי עושים טרנספר בסוף, אז זה 25 שנה.

יולי יואל אדלשטיין: לא, זה גם ב-10 שנים.

ראובן ריבלין: השאלה כמה אתה יכול לשלם.

דני יתום: תוך כמה זמן אתה מקבל את ההוצאה חזרה כהכנסה.

אבי לוי: למעשה, הצעת התקציב שמונחת לפניכם ברמת התקנות, יש בה השוואה לעומת 2003.

אבי לוי: יש בה הפרדה בין התקציב הרגיל לתוספות שהזכרתי קודם, ובטור השמאלי האחרון יש גם הערות.

אבי לוי: צירפנו גם נספח הערות שמסביר אי אלו תקנות, לפחות לפי מה שאנחנו ראינו, טעונות הסבר.

אבי לוי: זאת הצגת הדברים באופן כללי.

ראובן ריבלין: אדוני יושב-ראש הוועדה, רבותיי חברי הכנסת, קשה היתה עלינו המעמסה בימים אלה, כאשר באנו לקבוע את תקציב הכנסת.

ראובן ריבלין: מפאת ההבנה והחובה הבלתי מתפשרת של הבית הזה כבית שהוא בבחינת ביבר זכוכית כלפי הציבור כולו, שכל אחד רואה מה נעשה בו וממנו לוקח דוגמה, היינו מחויבים לתת את דעתנו למצב הכלכלי בארץ, ולעשות קיצוצים שיכולים לפגוע באמת בבשר החי של עבודת הכנסת - אם מדובר בתנאי חברי הכנסת, הרי שהיום לשנות את תנאי חברי הכנסת זה דבר שיכול לגרום לפגיעה במערכת העבודה בכנסת עצמה, ואם מדובר בתנאים של עובדי הכנסת שהם בבחינת תנאי ההעסקה שלהם.

ראובן ריבלין: כל זאת כאשר כבר בשנה הקודמת ובשנים הקודמות כל אחד ואחד נתן את חלקו.

ראובן ריבלין: בזמנו, באופן גורף הכריז קודמי, ובצדק אז מבחינת המצב הכלכלי בארץ, על כך שהכנסת מוותרת על 27 מיליון שקל מתקציבה, מבלי להיכנס לפרטים בכלל.

ראובן ריבלין: אלה היו תנאי היסוד שאליהם נכנסנו, כאשר היינו אמורים לבוא ולהציג את תקציב הכנסת לפניכם.

ראובן ריבלין: יותר מכך, כבר הסביר זאת החשב, שאנחנו בסופו של דבר רואים את המספרים.

ראובן ריבלין: אם למשל מדובר ב-286 או 287 מיליון שקל שהם היו תקציב הכנסת בשנה הקודמת, ואנחנו לא מראים קיצוץ, אנחנו נמצאים במצב שבו מבחינת המספרים יכול הציבור לחשוב שעוד הוספנו.

ראובן ריבלין: הרי הדאגה או הצורך לתת מענה תקציבי לפעולתם של 95 חברי כנסת כפעולתם של 84 חברי כנסת.

ראובן ריבלין: ההבדל הוא ב-13 חברי כנסת נוספים.

ראובן ריבלין: זאת אומרת, אני אבקש גם מהחשב להאיר את עיניכם ולומר מה היה קורה אם בכנסת או בשנה הקודמת היינו צריכים לבוא ולהתייחס למטלות שקיימות לפנינו ב-2004 לא על בסיס התקציב שאנחנו מבקשים לאשר אלא על בסיס המטלות, מה היה התקציב ב-2003, כדי שתוכלו לכמת את הקיצוץ האמיתי.

ראובן ריבלין: אבל יש לכם פה עוד אפשרות לבוא ולבחון ולראות עד כמה קשות המטלות הן על חברי הכנסת והן על עובדי הכנסת, כאשר אתם נכנסים לפרטי התקציב.

ראובן ריבלין: אני מוכרח לומר לפרוטוקול, שהיו לי לעזרה רבה, אולי אפילו עזרה מכריעה, בכל הנושא הציבורי, כאשר באתי וישבתי עם אנשי המקצוע של הכנסת, החשב, מזכיר הכנסת וסגני המזכיר, וכל אותם אלה העוסקים במלאכה.

ראובן ריבלין: כך גם עזרתו של יושב-ראש ועדת הכנסת, רוני בראון, שהוא גם עורך דין וגם איש ציבור שעסק בצורכי ציבור באמונה וניהל תקציבים רבים, אם מדובר בתחילת דרכו בבית"ר ירושלים, ואם מדובר בסוף פרק נוסף בחייו במועצת ההימורים – כך שהוא היה לעזר רב והאיר את עינינו.

ראובן ריבלין: אם אנחנו באים ומשקיפים ומסתכלים, אנו נזכרים כי קודם כל אנחנו בצל 27 מיליון שקל שביטלנו בשנה הקודמת, בצל 4% שבסופו של דבר אנחנו מפחיתים גם השנה, בצל העובדה שהשנה אנחנו מדברים על 94 במקום 81 חברי כנסת, בצל העובדה שאנחנו מרחיבים את פעולות הכנסת מבחינת ה-מ.מ.מ ומבחינת שירותים נוספים באינטרנט שאנחנו נותנים לציבור ולפעולת הכנסת על מנת שתהיה עצמאית יותר ויותר כלפי הממשלה; אם אנחנו מדברים על הצורך באבטחת אישים שאנחנו לא יודעים כרגע עד כמה התקציב שאנחנו מגישים יהיה ריאלי, אם יהיה צורך לפתע לבוא ולשמור על חברי כנסת נוספים כתוצאה מאיומים כאלה או אחרים, והאיומים הם לא איומים שאני ממציא אותם בבוקר שבו אני קם או בלילה שאני הולך לישון, אלא אלה איומים שאני מקבל או מהמשטרה או מכוחות הביטחון - אלה הם דברים שיחייבו אותנו בשימת לב.

ראובן ריבלין: אני מוכרח לומר שעד שנה זו לא היה לנו אותו חוק שהכנסת העבירה, הקובע שאנחנו צריכים להחזיר לחברי כנסת אשר היו במסגרת עבודתם מול מוסדות המשפט, הן בחקירה, הן בדיון משפטי והן אפילו בדיון במסגרת הכנסת על עתידם המשפטי.

ראובן ריבלין: מדובר אפילו באדם שעמד ונתבקשה הכנסת להסיר את חסינותו.

ראובן ריבלין: אני מציע לכולכם ללכת ולראות את חוק ועדת זמיר והכללים, ותראו למה אנחנו צפויים.

ראובן ריבלין: כרגע מדובר בצחי הנגבי ומדובר בעוד שני חברי כנסת בצורה ודאית.

ראובן ריבלין: אלה הם סכומים שיכולים להגיע למאות אלפים אם לא למיליונים.

ראובן ריבלין: חברי כנסת שמחוקקים חוק, צריכים להבין על מה מדובר.

ראובן ריבלין: כבר בשנה הקודמת נאלצנו לשלם ליושבי ראש קודמים, ואני שמח לומר שזה רק יושבי ראש קודמים עד אברום בורג.

ראובן ריבלין: אברום בורג גם לא זוכה מכך להיות במעמד של יושב-ראש קודם מבחינת הוצאת הכנסת, כי הוא יושב-ראש קודם של הסוכנות, וחבר הכנסת פינס-פז יספר לכם שבסוכנות הם לא צריכים לחכות לכנסת שתדאג להם, שם יש מי שכבר ידאג להם, ושם אין יורדים אלא רק עולים.

ראובן ריבלין: יושבי ראש קודמים זה גם כן סעיף שאנחנו צריכים לתת את דעתנו עליו.

ראובן ריבלין: אנחנו השנה, בהתאם להחלטת בית המשפט העליון שיושב ראש קודם שווה לראש ממשלה לשעבר, כבר היינו נאלצים לשלם את ההוצאות של אותם עוזרים ליושב ראש קודם אשר עוזרים על ידו.

ראובן ריבלין: עדיין אני לא יודע מה יהיה לגבי יושבי ראש קודמים שהם נמצאים במערכת והם יכולים בהחלט לבוא ולעתור ולבקש את אותם תנאים שניתנו על-פי החלטת בית המשפט ליושב ראש דן תיכון.

ראובן ריבלין: ערוץ הכנסת גם הוא זאת תוספת קטנה בחוק שאישרנו.

ראובן ריבלין: אני חושב שייצא שכרו בהוצאתו, ואין על זה בכלל שום ויכוח.

ראובן ריבלין: אם אנחנו מגיעים היום לשורה תחתונה שבאה בהתחשב בכך שלפני שנה אנחנו כבר ויתרנו על 27 מיליון שקל מהתקציב בצורה גורפת, כ-13%, והשנה למרות כל אותם אילוצים שאנחנו נכנסים אליהם, אנחנו מדברים על תקציב שבו אנחנו מפחיתים 4%, אני רוצה להעיר את תשומת לבכם לסעיפים מרכזיים שבהם אנחנו קיצצנו, בין שמדובר בעובדי הכנסת ובין שמדובר בחברי הכנסת.

ראובן ריבלין: בסך כל התקציב דיברנו על 4%.

ראובן ריבלין: לגבי חברי הכנסת, יש לנו מרכיבי שכר של חברי כנסת – 5.5% הפחתה; תנאי חברי כנסת – 1.5% הפחתה, כאשר אנחנו כבר בשנה קודמת הפחתנו הפחתה משמעותית; שירותים מקצועיים – הפחתה של 17%; פעולות הכנסת – הפחתה של 4.5%, וזה דבר שאני יודע כשאני מדבר על פעולות הכנסת, שכל אחד ואחד מראשי הוועדות, כל אחד ואחד מראשי הסיעות, כל אחד ואחד מראשי המחלקות או חברי כנסת שאחראים יבוא אליי לאחר מכן ויטען שהכל טוב ויפה ושצריך לקצץ, אבל הוא רוצה את אותם עובדים או יותר עובדים ושהוא רוצה את כל אותם שירותים שהוא היה נוהג לקבל אותם, נהג לקבל אותם ורוצה להמשיך לקבל אותם, ואולי אפילו להגדיל אותם, לפי בקשות שקיימות היום.

ראובן ריבלין: אני יודע שהדבר הזה ייאלץ אותי להיות הרבה יותר סרבן לגבי דרישות של אנשים מרכזיים בכנסת, אבל כפי שאמר לי יושב-ראש ועדת הכנסת, אם לא תהיה ברירה, לא תהיה ברירה, פשוט כך צריך יהיה לעשות.

ראובן ריבלין: מימון פעולות הסיעות בכנסת – אנחנו מפחיתים 10%.

ראובן ריבלין: הסיעות יודעות מכך, והדברים אינם פשוטים.

ראובן ריבלין: יושבים פה גם חבר הכנסת גדעון סער וחבר הכנסת פינס-פז שהיה יושב-ראש סיעה וגם חבר הכנסת יאיר פרץ, שיסבירו לכם מה זה הפחתה בעניין זה.

אופיר פינס-פז: מה זאת אומרת?

אופיר פינס-פז: אתם מורידים 10% מתקציב הסיעות?

ראובן ריבלין: לא, ממימון פעולות.

ראובן ריבלין: באמרכלות יש ירידה של 11.5%, ובביטחון למרות כל האילוצים יש ירידה של כמעט 3%.

רוני בר-און: וזה כאשר מגדילים כמעט ב-20% את שיא כוח-האדם של המשמר ועבודה בלתי צמיתה.

ראובן ריבלין: הרי אנחנו מקימים את היחידה שכבר החלטנו עליה.

רוני בר-און: המכפיל הוא הרבה יותר דרמטי מ-3%.

רוני בר-און: כאשר אנחנו מעלים ב-20% את כוח-האדם שנוגע למשמר הכנסת כתוצאה מאילוצים שאנחנו לא יכולים לעשות עליהם הנחות, אנחנו עדיין מורידים בערכים נומינליים 3% מתקציב הכנסת.

ראובן ריבלין: למרות התפתחות מערכת המחשב בכנסת, יש עוד כוונה או מגמה להביא לידי מצב שבו עד סיום קדנציה של הכנסת השש-עשרה - במידה שהכנסת השש-עשרה תסיים את ימיה על-פי המוקצב לה, זאת אומרת עד 2007 - כל ועדות הכנסת יעבדו מול הציבור באינטרנט שיהיה אינטראקטיבי.

ראובן ריבלין: כל אינטרנט הוא אינטראקטיבי כמובן, אבל אני מתייחס לדבר כפי שהדבר מתקיים היום בפיילוט בוועדת החוקה, חוק ומשפט.

ראובן ריבלין: לכן ניהול מערכות המחשב עולה ב-5.5% וזה כאין וכאפס לעומת ההשקעות שאנחנו משקיעים בהן ושאנחנו ממשיכים לספוג אותן במערכות אחרות.

ראובן ריבלין: לכן אני חושב שלאור כל הנתונים שהבאתי לפניכם ולאחר שאנחנו ישבנו עוד מספר פעמים בטרם החלטנו להגיש את זה לפניכם ולחצנו על אנשי המנהלה של הכנסת להפחית ולהפחית, השנה יש דבר שהפך לאיזשהו סמל בעיני עובדים בכל מערכות הממשלה בישראל – ההשתלמות שיש לעובדים אחת לשנה, אז הם גם משתלמים וגם מקבלים גיבוש.

ראובן ריבלין: זאת נהייתה חגיגה של כל עובדי מדינת ישראל.

ראובן ריבלין: אתמול ישבתי עם ועד העובדים.

ראובן ריבלין: זה דבר שעולה כ-400,000 שקל.

ראובן ריבלין: אנחנו קיצצנו אותו כדי מחצית, והשנה לא יהיה להם הדבר הזה.

ראובן ריבלין: הדבר עורר הדים, ואני יודע שהדברים באים לידי תגובות כאלה או אחרות מצד העובדים.

יאיר פרץ: בגלל שהקיצוץ הוא דרסטי – 50%.

ראובן ריבלין: הקיצוץ הוא דרסטי, נכון.

ראובן ריבלין: אני מוכרח לומר לאדוני שהקיצוץ הוא דרסטי, ואמרתי לעובדים שאני לא קיצצתי לגמרי רק כדי לתת אפשרות שאולי אם ירווח או אם יהיה אפשר לקיים איזושהי השתלמות או לקיים איזשהו גיבוש בצורה מצומצמת, לא הפחתתי אותו לחלוטין כדי לתת תקווה, אבל אתמול הודעתי לוועד העובדים, בצורה הבלתי משתמעת לשתי פנים: אינני בא לבוא ולהעמיד פנים, לא יהיה פה חצי הריון, אתם צריכים לקחת בחשבון שהשנה לא תצאו להשתלמות.

יולי יואל אדלשטיין: יש הסכמה על זה?

ראובן ריבלין: הם שמעו.

אופיר פינס-פז: צריך לשנות את המצב בספורט.

ראובן ריבלין: הספורט אותו דבר.

אופיר פינס-פז: למה לפגוע בספורט?

ראובן ריבלין: אני אומר לחבר הכנסת פינס-פז שעניין זה מסופח לעובדים והוא חלק מרכזי בכל הישגי הכנסת בתחרויות הספורט שבהן הוא משתתף, אם מדובר בכדורסל, אם מדובר בלית מאן דפליג בכדוריד, ואם מדובר בכדורגל.

אופיר פינס-פז: אבל יש פה קיצוץ דרסטי, מ-350,000 שקל ל-180,000 שקל.

ראובן ריבלין: חתכתי חצי מהתקציב.

ראובן ריבלין: ישבו אצלי אנשי הוועד אתמול.

ראובן ריבלין: אני מוכרח לומר שלמזכיר הכנסת קשה לבוא ולעורר תסיסה כזאת.

ראובן ריבלין: הסברתי לאנשי הוועד שהקיצוצים הם דרסטיים.

ראובן ריבלין: אנחנו לא יכולים לדבר בשפה כפולה.

ראובן ריבלין: שפה כפולה בפוליטיקה אפשר לדבר.

ראובן ריבלין: אני שמעתי ש-50 שנה טעיתי, ואתמול בלילה נפקחו עיניי.

ראובן ריבלין: שמעתי מה היה הליכוד צריך לעשות 50 שנה.

אופיר פינס-פז: אני פשוט איחרתי להגיע לכנס, הרגשתי שזה כנס שלי...

ראובן ריבלין: רק שמחתי שמאתמול בלילה כבר אין שר חדש בליכוד שיכול לקום ולהחזיר התנחלויות, כי את כולן החזירו... נוכח כל הקיצוצים האלה ולאחר שגם אני, ובמידה רבה יושב ראש ועדת הכנסת פשוט כפה את רצוננו על המערכת, אנחנו השתדלנו שבכל מקום שבו אין צורך, לא העלינו אפילו נומינלית באגורה אחת, ובכל מקום שבו היה צורך להגביר תקציב בגלל הגברת הפעולות, השתדלנו להעביר זאת מסעיפים לסעיפים, ולכן התקציב שמונח בפניכם הוא תקציב שהוא בהחלט מאוזן ולוקח בחשבון את כל אותן מטלות שמוטלות עלינו כשליחי ציבור וככנסת העומדת כביבר זכוכית בפני הציבור כולו.

רוני בר-און: תודה רבה ליושב ראש.

רוני בר-און: בבקשה חבר הכנסת יתום.

דני יתום: יש לי כמה שאלות לפני ההתייחסויות.

דני יתום: ראשית, אני רואה שיש סעיף שנקרא קרנות.

דני יתום: למה מיועדות הקרנות האלה?

ראובן ריבלין: קרן לנזקקים – עם השופט לינדנשטראוס.

רוני בר-און: מדובר בסעיף 36, 37 ו-38.

דני יתום: האם אנחנו יכולים לראות תכנון מול ביצוע?

דני יתום: שנת 2003 עומדת להסתיים.

רוני בר-און: אנחנו ראינו את זה בדיונים הקודמים.

דני יתום: אבל אני לא ראיתי.

רוני בר-און: נכון.

רוני בר-און: אבי לוי, אני חושב שזאת הערה שהיתה צריכה להיות מיושמת.

רוני בר-און: בהצעת תקציב שמגישים לגוף מאשר מול תקציב 2003 שהצגת פה ובין הרובריקה של תקציב רגיל 2004, היה צריך לעשות גם תקציב ביצוע.

רוני בר-און: אם יש בעיה מערכתית שתקציב הביצוע עבד על 81 חברי כנסת והתקציב המצופה צריך לעבוד על 94 חברי כנסת, צריך לעשות עוד טור כדי לעשות את המכפלה חלקי 81 כפול 94.

דני יתום: לא צריך את זה אפילו.

דני יתום: מאחר שאני העליתי את העניין הזה, בוודאי הוא מעניין לא רק אותי.

דני יתום: אפילו במונחים כלליים, פשוט כדי לראות את ההיקף הכולל של הביצוע מול התקציב, הדבר הזה נותן כלי בידי חברי הכנסת לזהות האם התקציב מאוזן לרעה, לטובה וכו' וכו'.

דני יתום: זה כלי חשוב מאוד ביכולת לשקלל עד כמה התקציב המוצע ל-2004 עולה בקנה אחד עם הצרכים.

רוני בר-און: אתה יכול להגיד מה הביצוע ב-2003?

אבי לוי: נכון להיום, לא כולל תשלומי שכר שעוד לא שילמנו לדצמבר - -

ראובן ריבלין: לא כולל התחייבויות שאנחנו עלולים עוד לחתום השבוע.

אבי לוי: לא כולל תשלומים שהם בדרך - -

דני יתום: כל החשבוניות שתגענה.

אבי לוי: שילמנו 260 מיליון שקל.

דני יתום: זאת אומרת 100%.

רוני בר-און: לא, 286 מיליון שקל.

רוני בר-און: זה בסדר, זה בניכוי חודש אחד, חודש דצמבר, שזה אחד חלקי 12 של התקציב.

דני יתום: לפי ההערה שלך, מול ההתחייבויות, מול החשבוניות שתגענה וכו' - -

רוני בר-און: הוא לא יעבור את התקציב.

ראובן ריבלין: לעולם לא נביא תקציב גירעוני.

רוני בר-און: אבל הוא גם לא יהיה בפער של אחוזים ניכרים.

אבי לוי: לתקציב הרגיל בדרך כלל מתווספות גם פעילויות שהעברנו משנת 2002 ל-2003.

אבי לוי: לכן הביצוע, כמו שנראה עכשיו, יעבור גם את ה-300 מיליון שקל.

רוני בר-און: אם השאלה שלך היא האם הם בנו פה תקציב מורחב, והיכולת שלך לבדוק את זה היא 2003 תקציב מול ביצוע, הפערים הם גג 2%.

דני יתום: איך זה היה ב-2002?

דני יתום: כי 2002 כבר סגורה.

אבי לוי: היה עודף גדול יותר ב-2002.

דני יתום: כמה העברתם מ-2002 ל-2003?

רוני בר-און: באחוזים.

דני יתום: אפילו במיליונים.

אבי לוי: קרוב ל-45 מיליון שקל.

ראובן ריבלין: אני רוצה לדבר על 2002.

ראובן ריבלין: לגבי 2002 צריך להבין דבר פשוט, ב-2002 בחלק מהחודשים לא עבדנו, כי אלה היו חודשי בחירות.

דני יתום: אתה אומר ששנת 2002 זאת לא דוגמה מייצגת.

אבי לוי: גם 2003.

ראובן ריבלין: גם 2003 בחלקה.

דני יתום: יש לי שאלה אינפורמטיבית.

דני יתום: כשמדובר על הקטנה ב-10% של תקציב הפעילות של הסיעות, מה זה בדיוק אומר?

דני יתום: איזה קיצוץ זה בתקציב הכולל של הסיעות?

אבי לוי: זה נובע מהעובדה שזה מתוקן לפי המדד, וזה צמוד למדד.

דני יתום: כי נאמר פה שמקצצים את תקציב הפעילות של הסיעות ב-10%.

רוני בר-און: נכון, כי המדד של דצמבר בשנה שעברה היה גבוה באופן חריג.

אבי לוי: תקציב סיעות היה חמישה מיליון שקל, והיום הוא 4.5 מיליון שקל.

דני יתום: זאת אומרת שזה רק בגלל מקדם ההעברה, זה לא בגלל קיצוץ אמיתי.

דני יתום: במונחים ריאליים זה נשאר אותו דבר.

דני יתום: מאחר שאני קיבלתי את הספר עכשיו, ומאחר שאני עסקתי בעבר לא מעט בבניית תקציבים, בניית תוכניות עבודה וכו', אני מודה ומתוודה שקשה לי מאוד להעיר הערות בונות על רקע פרק הזמן הקצר שעמד לרשותי לעיין בתקציב.

רוני בר-און: אתה צודק.

מיכאל נודלמן: מי שחושב שקשרי חוץ זה סתם טיול, צריך לדעת שמדובר בעבודה קשה.

ראובן ריבלין: לא קיצצתי בזה.

מיכאל נודלמן: קיצצת.

מיכאל נודלמן: אני יודע שאני כל הזמן נוסע לבד.

ראובן ריבלין: אנחנו קיצצנו במקומות שבהם לא נוסעים לבד.

מיכאל נודלמן: אני הייתי בוועידה בין פרלמנטרית עולמית.

מיכאל נודלמן: לידי ישבו עיראקים, איטלקים ואיראנים.

מיכאל נודלמן: כל משלחת ערבית כללה לא פחות משמונה אנשים.

מיכאל נודלמן: אני ישבתי לבד.

מיכאל נודלמן: איך זה נראה?

מיכאל נודלמן: זה לא בסדר.

ראובן ריבלין: אני רוצה לומר לך שאני מעריך ומוקיר את עבודתך בכל נסיעה שאתה נוסע, ואני גם מקבל את תוצאותיה.

ראובן ריבלין: לעומת זאת, יש לנו חברי כנסת שנוסעים וחושבים שכאשר הם מגיעים למקום שבו יש להם שליחות, הם יכולים לעשות מה שהם רוצים.

ראובן ריבלין: אני מעדיף שייסעו מעט חברי כנסת במשלחת ויעשו יותר עבודה.

מיכאל נודלמן: אני לא מדבר על שמונה, אבל צריכים להיות שני חברי כנסת.

ראובן ריבלין: שניים תמיד יש.

מיכאל נודלמן: אני לא מפחד, אני עובד.

ראובן ריבלין: כמעט שלא קיצצתי בקשרי חוץ.

ראובן ריבלין: אני גם מוכרח לומר שמשרד החוץ עוזר לנו בעניין זה, כשהוא דורש מאתנו לנסוע, אבל יחד עם זה לא קיצצתי בקשרי חוץ, כי אני רואה חשיבות היום להגביר את זה.

ראובן ריבלין: רק יכתבו בעיתון שהגברנו את מערכת התיור והטיול.

מיכאל נודלמן: אתה קיצצת.

ראובן ריבלין: יכתבו זאת בעיתון, ודרך אגב, בדרך כלל העיתונים לא צודקים, אבל יש פעמים שהם גם צודקים.

יולי יואל אדלשטיין: אני מבין שהיום אין הצבעות על התקציב.

רוני בר-און: יש הצבעות.

יולי יואל אדלשטיין: אני בדרך כלל לא עושה בעיות, אני סומך על המנגנון המקצועי שעובד כאן נהדר, אבל אנחנו תמיד ככנסת באים בטענות לאוצר שהוא מפיץ איזשהו חומר 24 שעות לפני ההצבעות.

יולי יואל אדלשטיין: כאן לא יכול להיות מצב כזה שאנחנו רואים את זה בפעם הראשונה.

יולי יואל אדלשטיין: אני אומר את ההערות שהעין שלי תפסה.

יולי יואל אדלשטיין: לא נמצא כאן קצין הכנסת, אבל בין הסעיפים הכבדים, יש סעיפי ביטחון.

רוני בר-און: רוצים לדחות את הישיבה בשש שעות, כדי שתוכלו ללמוד את החומר.

יולי יואל אדלשטיין: רשום כאן שרכב ממוגן ירי ליושב ראש האופוזיציה זאת אחת ההוצאות.

יולי יואל אדלשטיין: אני לא זוכר בדיוק מה אומר החוק, אבל הוא ראש הממשלה לשעבר.

ראובן ריבלין: הוא כבר לא, רק חמש שנים הוא מאובטח.

יולי יואל אדלשטיין: שמיר עד היום מאובטח על-ידי אותה יחידה.

ראובן ריבלין: כי שמיר היה ראש ממשלה עד תאריך מסוים.

ראובן ריבלין: גם ראש האופוזיציה הוא היום מה שנקרא סמל לאומי, אבל אנחנו חייבים בעניין זה לדאוג לציוד לראש האופוזיציה וליושב ראש הכנסת.

יולי יואל אדלשטיין: אני כאן מתייחס רק לפן התקציבי, כמו כל הזיכויים שדיבר עליהם החשב.

ראובן ריבלין: אחד מסמלי השלטון הוא יושב-ראש האופוזיציה.

ראובן ריבלין: חבר הכנסת בנימין בן-אליעזר גם היה ראש האופוזיציה עד חצי שנה אחרי שהיה שר ביטחון - גם ראש הממשלה, ואני לא יודע למה חמש שנים.

ראובן ריבלין: אלה החלטות של הממשלה, אלה לא החלטות שלנו.

מיכאל נודלמן: אני מציע לאשר.

רוני בר-און: חבר הכנסת מיכאל גורלובסקי, יש לך מה לומר?

מיכאל גורלובסקי: לא.

אופיר פינס-פז: אני רואה שרשום פה בסעיף 20 - הקלטות בוועדות על-ידי גורמי חוץ.

אופיר פינס-פז: מדובר בסכום פנטסטי.

אופיר פינס-פז: הורידו מ-850,000 שקל ל-700,000 שקל, וזה עדיין סכום פנטסטי.

אופיר פינס-פז: למה צריך פה גורמי חוץ?

אופיר פינס-פז: הרי עובדים פה אנשים.

אריה האן: אין מספיק.

רוני בר-און: אני ביקשתי ממך להוריד את זה למה שהוצאנו בשנה שעברה לפי הביצוע של זה, ל-528,000 שקל.

רוני בר-און: אמרתי לך שאם ייגמר לך התקציב, אל תיתן.

דוד לב: לא יהיו פרוטוקולים.

ראובן ריבלין: לפני שנה הביצוע היה 520,000 שקל.

ראובן ריבלין: אני מוכן שזה יהיה הסכום, אבל נבוא אליך חזרה.

ראובן ריבלין: הרי אנחנו לא מביאים לפה אנשים כדי לסדר להם עבודה.

רוני בר-און: זאת נגזרת מהוועדות הנוספות.

רוני בר-און: ברגע שכל ועדות החקירה המטופשות האלה יוכפפו לוועדות הכנסת, לא יהיה עוד חדר ולא תהיה עוד אופציה להקלטות חוץ.

אופיר פינס-פז: תבין, אני מחפש 100,000 שקל לספורט.

רוני בר-און: אני מודיע לך שאני לא אתן להוריד מההקלטות ולהעביר לספורט.

אופיר פינס-פז: אני לא פופוליסט, אני לא אומר בואו תוסיפו את הכסף, אלא מציע מאיפה להוריד כדי להוסיף לספורט.

ראובן ריבלין: אתה צודק.

ראובן ריבלין: אנחנו לא מביאים גורמי חוץ כי אנחנו רוצים.

ראובן ריבלין: אני רוצה שתבינו, לפני שנה היה ביצוע של 520,000 שקל משום שעבדנו הרבה פחות.

אופיר פינס-פז: מה זה לקט העיתונות?

גיורא פורדס: זה מה שאתה מקבל.

אופיר פינס-פז: יושבי ראש הוועדות במטותא לא יקבלו.

אופיר פינס-פז: מה קרה, לא חבל על ה-240,000 שקל?

ראובן ריבלין: כיושב ראש ועדה, זה היה חשוב לך?

אופיר פינס-פז: לא.

רוני בר-און: לא יכול להיות שזה 240,000 שקל רק ליושבי ראש ועדות.

יולי יואל אדלשטיין: סליחה שאני קוטע את חבר הכנסת אופיר פינס-פז, אבל הוא כאן במצב בעייתי כי הוא לא מקבל.

יולי יואל אדלשטיין: אני אחד מאלה שכן מקבלים כסגן יושב-ראש הכנסת.

יולי יואל אדלשטיין: אני מציע, אם אנחנו באמת בעניין של קיצוצים, לכל חבר כנסת יש עוזרים, לחלק אפילו יש דוברים.

יולי יואל אדלשטיין: אם הלקט הזה יכול לחסוך 100,000 או 200,000 שקל, אין לי שום בעיה שאנחנו נקצץ את זה.

רוני בר-און: אני אומר לכם באופן אישי – אני כמעט לא רואה את הדבר הזה, ויחד עם זה, לא יכול להיות שבמקום כמו הכנסת שהוא כל הזמן בתקשורת, כל הזמן מדברים עליו וכל הזמן כותבים עליו, אתה תגיד שאתה מוריד את זה לאנשים שצריכים את הדבר הזה.

אופיר פינס-פז: אז אני מבקש שזה יהיה לכל חברי הכנסת.

רוני בר-און: אני מבטיח לך שאתה יכול לבוא לקחת את העותק שלי.

רוני בר-און: אתה רוצה להעמיס עוד תקורה?

אופיר פינס-פז: אני צוחק.

אופיר פינס-פז: אני מציע לבטל את זה.

ראובן ריבלין: אני אומר לכם מה אני מתכוון לעשות.

ראובן ריבלין: אני מתכוון לחסוך בסעיף הזה הרבה על-ידי כך שנעביר את זה באי-מייל.

ראובן ריבלין: אם נעביר את זה באי-מייל ונדפיס פה, אנחנו נחסוך בהרבה.

ראובן ריבלין: נוכל לחסוך סכום יפה.

ראובן ריבלין: אני לא יודע אם נעביר אותו לספורט, אבל נוכל לחסוך סכום יפה.

אופיר פינס-פז: אני יודע שההחלטה לגבי נציב הדורות הבאים היא תוצאה של הכרעת ועדת הכנסת.

אופיר פינס-פז: יחד עם זה, אני מציע להידבר עם שלמה שהם, ולהגיד לו שזאת שנה קשה.

אופיר פינס-פז: עם כל הכבוד, אם יושב-ראש ועדת הכנסת יבוא אתו בדברים, יכול להיות שאפשר בכל זאת לשמור על המצב הקיים, לא צריך להעלות את התקציב.

אריה האן: זאת התוספת שהכנסת אישרה לו.

רוני בר-און: הוא אמר את זה, הוא הקדים ואמר.

אופיר פינס-פז: אולי אפשר בדין ודברים אתו לחסוך עוד סכום.

אופיר פינס-פז: אני מנסה למצוא 100,000 שקל לספורט.

רוני בר-און: אתם עומדים על כך שנצביע אחר הצהרים?

יולי יואל אדלשטיין: אני הייתי מציע בכל זאת, אם אנחנו לא רוצים להיסחף לקטע של זילות, בשעה 14:00 לערוך הצבעה.

רוני בר-און: למה בשעה 14:00?

רוני בר-און: כשתינעל המליאה, בשעה 16:00, נצביע על התקציב.

ראובן ריבלין: אני אומר לכל חברי הוועדה ולאלה שגם לא נמצאים פה, כל מי שרוצה לשאול ולקבל איזה שהם פרטים, דלתו של חשב הכנסת פתוחה בפניו.

רוני בר-און: מכיוון שהיושב ראש צריך לפתוח את הישיבה, אני את הדברים שלי אגיד בשעה 16:00.

רוני בר-און: תודה רבה, אני נועל את הישיבה.